ועדת הכלכלה, כנסת 20, פרוטוקול מספר 430, 2017-02-06 09:30

איתן כבל: בוקר טוב, גברתי מנהלת הוועדה, היועצת המשפטית, דובר, רשם, חברי הכנסת, ברשותכם, אני רוצה, כמידי יום שני, לצערנו, לפתוח בתאונות הדרכים.

איתן כבל: אנחנו נמצאים היום ב-40 הרוגים לעומת 35 הרוגים בשנה שעברה, שהייתה קטלנית בפני עצמה, וכבר אנחנו בחמישה הרוגים יותר.

איתן כבל: נקבעה לי פגישה עם מנכ"ל משרד ראש הממשלה.

איתן כבל: שיחתנו הראשונה האמת הייתה קצת מביכה – עדיין אוספים חומר ומחקרים.

איתן כבל: באמת, אני אומר זאת, לפעמים אתה כבר לא יודע מה לומר, מה לעשות.

<לאה ורון: כן, כשאדוני אומר עדיין הוא לא מתייחס לתקופה.

איתן כבל: כן, אני כבר מדבר על תקופה של 180 יום, משהו כזה, שהם עדיין אוספים חומרים.

איתן כבל: זה פשוט סיפור מטורף לגמרי.

איתן כבל: ושוב, אני מזכיר שבזמן הקרוב אנחנו מקיימים דיון סיכום של 2016 ומה עושים ל-2017.

איתן כבל: וכמובן, אתה גם צריך להיות בדיון הזה.

דב חנין: אדוני היושב-ראש, שאלה לי אליך.

דב חנין: הוועדה הרי הכינה מסמך מפורט ומקיף, שהעברנו אותו למשרדי הממשלה.

דב חנין: האם קיבלנו תשובה בכתב מפורטת?

איתן כבל: קיבלנו, כן, כן.

<לאה ורון: מקבלים כל הזמן.

איתן כבל: הבעיה היא לא התשובות, הבעיה היא המעשים.

איתן כבל: הוקמה ועדת משנה.

דב חנין: כן, כן, אני יודע, בהחלט.

איתן כבל: זו לא הבעיה.

איתן כבל: ובמעבר חד, באמת חד, רציתי לברך אותנו, את חברי ועדת הכלכלה, אלה שנכחו והיו שותפים לדיון – ואחרים, צריך גם לומר, לא רק חברי ועדת הכלכלה היו – על הדיון שקיימנו בנושא הרצון להעביר את גלי צה"ל מתוך צה"ל אל משרד הביטחון.

איתן כבל: אני שמח שהיה לנו חלק בעניין, שבסופו של עניין שר הביטחון הודיע אתמול, מסיבות שלא נפרט אותן עכשיו, שהוא מעדיף שגלי צה"ל תמשיך להיות חלק בלתי נפרד ממערך צה"ל.

איתן כבל: אני אומר: הלוואי שכל האנומליה, שכולן תהיינה כמו שמתקיים בגל"צ, שגם ייאמר לזכותו של מפקד גל"צ הנוכחי, שגם הפתיחות, גם לרעיונות פוליטיים, לאו בהכרח גם מהצד שלי, לקבוצות נוספות, לא היו כמותן עד היום, וזה משמח אותי מאוד.

איתן כבל: וכן, מותר לנו גם לטפוח לעצמנו על השכם כשאנחנו שותפים בעניין הזה.

איתן כבל: ואנחנו עוברים, ברשותכם, להצעת החוק שמונחת כאן על סדר-היום.

איתן כבל: הדיון האחרון התקיים ב-1 באוגוסט - -

<לאה ורון: ב-18 בינואר.

איתן כבל: - - אני מתנצל, 18 בינואר 2017.

איתן כבל: התקיימה ישיבה, הוועדה מכינה את הצעת החוק לקריאה שנייה ושלישית.

איתן כבל: ההצעה כבר הייתה אמורה לעבור להכנה לקריאה שנייה ושלישית, ואז הגיעה ההסתייגות של מרכז השלטון המקומי.

איתן כבל: אני חושב, אם אומר זאת כך, זה מין בשאינו מינו.

איתן כבל: זאת אומרת, החוק לא כיוון לעניין הזה, הוא לא עסק בשאלה הזו.

איתן כבל: גם המהות שלו, של החוק, היא לא בעניינים האלה.

איתן כבל: אבל אני מקבל את הגישה שאומרת: גם מה שמובן, מוטב לעיתים שייאמר.

איתן כבל: ואני מקבל את הדברים, את יודעת, כמו שהם.

איתן כבל: אבל ממש ממש אין לזה שום קשר לעניין.

איתן כבל: האמת, שלקח לי זמן להבין מה המרכז רוצה, גם כשדיברו אתי.

שולי מועלם-רפאלי: גם לנו.

איתן כבל: כי יש עניינים שנוגעים, כל רשות לעניינים שלה.

איתן כבל: וברור לי, על זה אין מחלוקת.

איתן כבל: אז בואו נראה איפה אנחנו, גברתי היועצת המשפטית, אוחזים.

איתן כבל: כן, גברתי, רק שם ותפקיד.

<מירה סלומון: מירה סלומון, מרכז השלטון המקומי.

<מירה סלומון: אכן, כפי שנאמר על-ידי הוועדה, הצעת החוק לא הייתה מכוונת להשפעה והשלכות על השלטון המקומי.

<מירה סלומון: ובשבועיים שחלפו הבנו שמשרדי הממשלה ישבו על המדוכה, והכינו נוסח להסדרת ההחרגה - - -

איתן כבל: כן, אני אתך, סליחה.

<מירה סלומון: לא, לא, אני מתנצלת, פשוט המתנתי לתשומת הלב.

<מירה סלומון: בשבועיים שחלפו הבנו שמשרדי הממשלה ישבו על המדוכה, והכינו נוסח שמסדיר את ההחרגה של הרשויות המקומיות מהסוגיה.

איתן כבל: אין שום בעיה, אבל אני חושב שאפילו הלכת עם המילה החרגה באקסטרים.

איתן כבל: אוקיי, העניין ברור.

<מירה סלומון: הפרשנות המשפטית יכולה הייתה להתפרש כך.

איתן כבל: תודה.

איתן כבל: הבהרנו את זה, בואו נתקדם.

<נאווה אושר: אנחנו רק רוצים להוסיף - - -

איתן כבל: מי זה אנחנו?

<נאווה אושר: נאווה אושר ממשרד הפנים ושחר פרלמוטר.

<מירה סלומון: ההחרגה עצמה עדיין לא הוצגה.

איתן כבל: בבקשה.

איתן כבל: חברים, תודה רבה שאתם מנהלים לי את הדיון, בכל הכבוד.

איתן כבל: את יודעת, לדעתי כאילו נוצרה פה איזו פרצה שפתאום אתם דוהרים לתוכה.

איתן כבל: הי, בואו נרגיע, מה קרה?

איתן כבל: בסך הכול מה העניין?

איתן כבל: אמרנו: הרשויות המקומיות הן לא חלק מהעניין זה, זו לא הייתה כוונת המחוקק.

איתן כבל: אבל, גברתי, בבקשה, אם עדיין משהו אולי לא ברור, אז גברתי תבהיר לנו.

<נאווה אושר: כן, אז אנחנו מסכימים עם הצעת החוק, אנחנו לא מתנגדים אליה, אבל כמו שנאמר, לפעמים עדיף באמת לכתוב את הדברים - - -

איתן כבל: כבר אמרתי.

<נאווה אושר: אוקיי.

<נאווה אושר: עכשיו, מאחר שרשות מקומית, הרבה פעמים מי שפועל באמצעותה, באמצעות אישיות משפטית נפרדת, אלו הם התאגידים העירוניים.

<נאווה אושר: עכשיו, הם אלו שיוצרים את האפליה הזאת לטובת התושבים של הרשות המקומית.

איתן כבל: לא, אני רוצה לומר לפרוטוקול, סליחה, גברתי: אנחנו לא – אולי באמת, לפעמים זה מוציא אותי מדעתי – לא עוסקים באפליה של רשות מקומית.

איתן כבל: זה לא כתוב, לא נאמר, לא ברמז.

איתן כבל: גם בטלטול לא תוציאי את זה - -

שולי מועלם-רפאלי: מהצעת החוק הזאת.

איתן כבל: מהצעת החוק הזו.

איתן כבל: מדובר על מתן שירות של גורמים, בהתקשרות ארוכת טווח, שאתה בא, קונה.

איתן כבל: לא בחובות שלך כחובה.

איתן כבל: הרי מה העניין עם העירייה?

איתן כבל: זה חובות שאתה חייב כלפי מים, ארנונה, או דברים מן הסוג הזה.

איתן כבל: זה לא קרוב לזה.

איתן כבל: זה עניין שאתה בא מיוזמתך, לא כמישהו שבא אליך ומכריח אותך, מחייב אותך לזה, ואתה מזמין אותו אליך לתקן את המוצר, והוא אומר: אני לא מגיע לכפר-קאסם, היה אתמול רצח, אני לא רוצה להיכנס לכפר.

איתן כבל: מזמינים אותו לאריאל, אומר: אני לא נוסע לאריאל, מסוכן בדרך הזו לנסוע לשם.

איתן כבל: חבר'ה, נו, מה כל העניין?

איתן כבל: אפילו התפשרנו, התפשרה המגישה, שאומרת שאם זה ייאמר מראש, אז זה מתאפשר.

איתן כבל: כדי שלא נמצא את עצמנו, לפעמים, אתה יודע, יש גם אירועים כאלה ואחרים, יש כל מיני גופים, אני לא רוצה להיכנס לשיקולים למה ואיך.

איתן כבל: מי שרוצה, שייגש אחר כך לבג"ץ, להגיד, לחייב אנשים.

איתן כבל: כן, גברתי, בבקשה, שם ותפקיד.

מאיר שלום: ליאת בן מאיר, משרד המשפטים.

מאיר שלום: החלק בהצעת החוק שנוגע לתיקון חוק איסור הפליה מדבר על מי שעיסוקו בהספקת מוצר או שירות ציבורי או בהפעלת מקום ציבורי, לא יפלה בהספקת המוצר או השירות הציבורי במקום העסק – בסדר?

מאיר שלום: עסקינן במקום העסק – במתן הכניסה למקום הציבורי או במתן שירות במקום הציבורי, מחמת מקום מגורים.

מאיר שלום: אני מדגישה את במקום העסק.

מאיר שלום: זה הנוסח שבסופו של דבר הוחלט - - -

שולי מועלם-רפאלי: כמו שאמר יושב-ראש הוועדה: התפשרה המציעה.

מאיר שלום: אמת.

מאיר שלום: בעקבות הנושא שעלה בדיון האחרון, אכן גם אנחנו הבנו שכוונת המציע לא הייתה בכלל לנושאים האלה, אבל מכיוון שהחוק חל גם על רשויות ציבוריות – דרך אגב, הוא חל באופן כללי גם על המדינה, למרות שעל המדינה ועל רשויות ציבורית ממילא חל גם עיקרון השוויון – אבל מכיוון שהחוק חל על רשויות מקומיות, הבנו בדיון הפנימי שעשינו בעקבות ההערה של מרכז השלטון המקומי, שיש כאן איזשהו קושי שצריך לתת לו מענה, במובן זה שהמהות או התפיסה של רשויות מקומיות, שהן פועלות לטובת תושביהן, וצריכות להשקיע את המשאבים שלהן לטובת התושבים שלהן.

מאיר שלום: ולכן הצענו לסייג את אותן הבחנות שהן הבחנות לגיטימיות מתחולת התיקון.

מאיר שלום: כשמדובר באבחנה שאינה לגיטימית, היא תחסה תחת התיקון, במובן זה שאותו נפגע יוכל גם לתבוע לפי החוק הזה ולזכות בסעד כספי.

אוסאמה סעדי: מה זה במקום העסק?

אוסאמה סעדי: לא הבנתי, התיקון הזה שהוספתם, את יכולה להסביר?

אוסאמה סעדי: מה זה במקום העסק?

אוסאמה סעדי: אם זה שירות ציבורי או מוצר ציבורי, אז מה זה עסק?

אוסאמה סעדי: אנחנו מדברים על שירות ציבורי או על הספקת מוצר - - -

מאיר שלום: אם זה מועדונית, אז המיקום של המועדונית.

מאיר שלום: זה לא משהו חדש.

מאיר שלום: זה מלכתחילה ההסכמה בין - - -

איתן כבל: תסלחו לי.

שולי מועלם-רפאלי: כן, זהו, אתם - - -

איתן כבל: תסלחו לי.

אוסאמה סעדי: אבל לא הבנתי, אנחנו מדברים על משהו ציבורי?

איתן כבל: אאפשר.

אוסאמה סעדי: אנחנו מדברים על משהו ציבורי, זה לא עסקי, זה לא ביזנס.

איתן כבל: אנחנו מדברים על עסק.

אוסאמה סעדי: אז מה זה שירות ציבורי?

עבד אל חכים חאג' יחיא: עסק.

עבד אל חכים חאג' יחיא: אתה קונה - - -

<אביגל כספי: רגע.

<אביגל כספי: באופן כללי, בלי להיכנס לעניין הזה של מה שעלה ברשויות המקומיות, חוק איסור הפליה במוצרים, בשירותים ובכניסה למקומות בידור ולמקומות ציבוריים, בעצם לוקחת את עקרון השוויון, שכמו שעורכת-דין בן מאיר הזכירה, חל על המדינה ועל הרשויות המקומיות וכו', והיא אומר: בדברים ספציפיים הוא חל גם על אנשים פרטיים.

<אביגל כספי: והחוק הזה הוחל גם לרשויות המקומיות ולמדינה, אבל גם על אנשים פרטיים.

<אביגל כספי: וזה מה שאמרת, מה נכנס פה עסקים?

<אביגל כספי: זה באופן כללי.

אוסאמה סעדי: אז אני יכול לחייב עוסק פרטי המספק שירות?

<אביגל כספי: כן.

אוסאמה סעדי: זה עסק פרטי.

אוסאמה סעדי: אני לא מדבר - - -

שולי מועלם-רפאלי: זה הרעיון.

אוסאמה סעדי: איך אתה יכולה?

שולי מועלם-רפאלי: אתה לא יכול לכפול עליו שיספק שירות, אתה צריך לכפות עליו שהוא יודיע שהוא לא מספק את השירות.

שולי מועלם-רפאלי: הרי, אוסאמה, אנחנו מנהלים על זה – אדוני, אני יכולה רגע לדבר - - -

אוסאמה סעדי: את יכולה לנהל על זה כמה שאת רוצה.

שולי מועלם-רפאלי: לא, אני רוצה להסביר לך.

אוסאמה סעדי: אבל איך את יכולה לחייב אדם פרטי, עסק פרטי - - -

שולי מועלם-רפאלי: אבל אני רוצה להסביר לך.

אוסאמה סעדי: מישהו מתקשר אלי - - -

שולי מועלם-רפאלי: אבל אני רוצה להסביר לך.

אוסאמה סעדי: אתה מחייב אותו.

איתן כבל: תני לי.

איתן כבל: אוסאמה, חברים, אנחנו כבר בסוף.

איתן כבל: קצת קשה להסביר למי שמגיע בסוף - - -

אוסאמה סעדי: למה?

אוסאמה סעדי: אנחנו את החוק הראשון מלווים מהקריאה הראשונה.

שולי מועלם-רפאלי: לא, לא היית פה בכנסת הקודמת, חברי אוסאמה.

אוסאמה סעדי: בכנסת הקודמת לא הייתי - - -

איתן כבל: חברים יקרים, עזבו אותי מה היה בכנסת הקודמת.

איתן כבל: בכנסת הקודמת הרבה דברים הגיעו לפה והם נראים אחרת.

איתן כבל: אני רוצה להבהיר את הדברים בצורה הבאה: המהות של החוק השתנתה, כבר לא עוסקים באותו תהליך, שמחייב להגיע.

איתן כבל: במקרה הזה אני אומר שהיישובים מעבר לקו, וחלק ניכר מיישובים מהכפרים הערבים, חיים באותה קטגוריה.

שולי מועלם-רפאלי: נכון.

שולי מועלם-רפאלי: זה מדהים שאתם מתנגדים לזה.

איתן כבל: באותה קטגוריה לגמרי.

דב חנין: אין לנו נוסח עדכני אבל, אדוני.

דב חנין: אנחנו לא יודעים על מה מדובר.

עבד אל חכים חאג' יחיא: אבל אנחנו מסרבים להיות באותה קטגוריה, כי אנחנו לא באותה קטגוריה.

עבד אל חכים חאג' יחיא: אנחנו מסרבים להיות.

איתן כבל: חאג', הכרחתי אותך להצביע?

עבד אל חכים חאג' יחיא: לא, לא - - -

איתן כבל: תן לי שנייה, אני רק מספר.

איתן כבל: לא מחייב אף אחד להצביע.

איתן כבל: חבר'ה, נו, תירגעו.

איתן כבל: מה שאני מנסה לומר לכם, רק להגיד את המהות של החוק.

איתן כבל: אפשר להתנגד אליו גם ערכית, כי אתה לא רוצה ששמך בזה ייכתב גם בדברי ההסבר האחד ליד רעהו.

עבד אל חכים חאג' יחיא: חד-משמעית.

איתן כבל: זה בסדר.

איתן כבל: גם אני נוהג לעיתים כך בעניינים אחרים.

איתן כבל: אני לא מתייפייף או מנסה להתנשא מעל מי מכם.

איתן כבל: כל העניין הוא, שקודם כל נבהיר במה דברים אמורים.

איתן כבל: כל המהות של החוק בסוף התכנסה, עוד לפני שנכנסו הרשויות המקומיות ופתאום נפתחה לנו מערה חדשה שלא ידענו עליה, כל העניין הוא שבסופו של עניין כשאתה רוכש טלוויזיה, סתם דוגמה, והוא אומר לך: תשמע, אני כבר מודיע לך שאם תהיה תקלה או תיקון או לא יודע מה, אנחנו ליישוב הזה וזה לא נכנסים, או ניכנס רק ביום כזה בליווי לא יודע מה.

איתן כבל: אם הוא אמר את זה והתריע, ואני אומר לו: אתה יודע מה?

איתן כבל: למרות זאת אני מוכן לקחת את הסיכון – תקין.

אוסאמה סעדי: איפה זה כתוב?

אוסאמה סעדי: זה לא הנוסח שיש כאן.

איתן כבל: אם הוא לא הבהיר את זה, אז זו הבעיה.

איתן כבל: זה הכול.

אוסאמה סעדי: אבל יכול להיות שמי שקנה, הוא לא אמר לו: אני קונה את הטלוויזיה הזאת והזאת, ואני צריך ליישוב פלוני אלמוני.

אוסאמה סעדי: איך הוא יידע להגיד לו מראש?

איתן כבל: לא, לא.

שולי מועלם-רפאלי: מה זאת אומרת?

אוסאמה סעדי: הוא בא, קונה טלוויזיה, ולוקח את זה מהמקום.

אוסאמה סעדי: הוא לא אומר לו - - -

שולי מועלם-רפאלי: אם הוא לוקח, שלום עלייך נפשי - - -

איתן כבל: אוסאמה, עזוב, אל תיתמם.

שולי מועלם-רפאלי: בדיוק.

איתן כבל: אני רוצה להגיד לך שני דברים.

איתן כבל: אוסאמה, קודם כול, תקשיב.

איתן כבל: מותר לכם, וזו זכות לגיטימית שלכם להגיד – אומר לך אני – החוק הוא חוק ראוי, כי אתם, המגזר הערבי, סובל עוד לאין שיעור יותר מאשר יישובים בהתנחלויות.

איתן כבל: ויחד עם זאת, מותר לך.

אוסאמה סעדי: תאמין לי, אדוני היושב-ראש, זה לא המטרה של מציעת החוק.

אוסאמה סעדי: ומציעת החוק רוצה להכניס את העניין הזה של יהודה ושומרון גם לחוק הזה.

אוסאמה סעדי: וזה עוד חקיקה זוחלת בכיוון של הסיפוח.

אוסאמה סעדי: תפסיקו להיתמם.

איתן כבל: אוקיי.

איתן כבל: אני לא שם.

אוסאמה סעדי: תודה רבה, אל תגנו על היישובים הערביים ועל האוכלוסייה הערבית.

אוסאמה סעדי: תודה רבה.

אוסאמה סעדי: תודה רבה.

איתן כבל: לא קרה כלום.

איתן כבל: אוסאמה, זה בסדר.

אוסאמה סעדי: כל הזמן אתם מכניסים אותנו, את היישובים הערביים.

איתן כבל: אוסאמה, אני לא מכניס כלום.

אוסאמה סעדי: אתם מכניסים את זה כאילו זה חוק טוב לערבים.

איתן כבל: בסדר.

איתן כבל: גברתי, בבקשה.

שולי מועלם-רפאלי: תודה, אדוני.

שולי מועלם-רפאלי: אדוני, בכל זאת אני רוצה להתחיל מלפני ארבע שנים.

שולי מועלם-רפאלי: כעת חיה אתמול, ב-5 בפברואר לפני ארבע שנים, הושבענו לכנסת, חברי הכנסת הוותיקים, כמו איתן ודב, וחברי הכנסת החדשים.

שולי מועלם-רפאלי: ויחד אתנו הושבע חברינו האהוב השר אורי אורבך, זכרו הטוב, שהתחיל את העבודה על החוק הזה בכנסת ה-18, וקיבלתי ממנו את המשימה בכנסת ה-19, ואני זוכה, בעזרת השם, לסיים אותה בכנסת ה-20.

שולי מועלם-רפאלי: אני מבקשת להגיד פה את מה שאמרת, אדוני.

שולי מועלם-רפאלי: בחוק הזה יש מה שיש בו, אין בו את מה שאין בו.

שולי מועלם-רפאלי: יחד עם זאת, אני לא מחכה ללגיטימציה לטפל באזרחי מדינת ישראל ממי מחברי הכנסת.

שולי מועלם-רפאלי: אני מטפלת באזרחי מדינת ישראל כולם, גם כשהם גרים בעפרה, גם כשהם גרים בכפרים ערביים, וגם כשהם בערבה או במטולה.

שולי מועלם-רפאלי: וראה זה פלא, כל הציבורים שגרים במקומות האלה סובלים שנים רבות מאותה אפליה.

שולי מועלם-רפאלי: אני מסכימה אתך, אדוני, אין לי צורך בשכנוע כזה או אחר.

שולי מועלם-רפאלי: אני רק מבקשת לא לשים, לא מהמשרדים ולא מחברי הכנסת ולא מהשלטון המקומי, לא לשים בחוק הזה את מה שאין בו, אלא לשמוח על התיקון המשמעותי שנעשה דרכו.

שולי מועלם-רפאלי: בעזרת השם, לחוק הזה בחודש הקרוב יצורפו התקנות, כי הן כבר כמעט בסוף דרכן, וכולנו נוכל לתת שירות טוב יותר לכל אזרחי מדינת ישראל בכל מקום שהם נמצאים.

שולי מועלם-רפאלי: תודה, אדוני.

איתן כבל: תודה, גברתי.

איתן כבל: דב, בבקשה.

איתן כבל: חברים, קצר.

דב חנין: תודה לך, אדוני היושב-ראש.

איתן כבל: רזית או - - -

דוד ביטן: אכלתי במיליון מסעדות, איך רזיתי?

איתן כבל: לא יודע.

איתן כבל: שב, שב.

דוד ביטן: מה, יש הצבעה, משהו?

שולי מועלם-רפאלי: כן, עכשיו, חיכינו רק לכם.

דוד ביטן: אין רוב, שהזמינו אותי?

שולי מועלם-רפאלי: כן.

שולי מועלם-רפאלי: בוא שב, ביטן.

איתן כבל: כן.

איתן כבל: אין לך רוב.

איתן כבל: אח שלי, אתה מעכב, ב-11:00 נתחיל דיון חדש.

איתן כבל: שב או - - -

שולי מועלם-רפאלי: לא, אני צריכה הרבה קודם - - -

דב חנין: תודה רבה, אדוני היושב-ראש.

דוד ביטן: עכשיו - - - בהסתדרות?

איתן כבל: חיכיתי לטלפון.

דוד ביטן: הייתי בלונדון.

דוד ביטן: אבל עכשיו, היום אדבר - - - יותר חשוב ההסתדרות.

איתן כבל: כן, בבקשה.

דב חנין: בוקר טוב, דוד.

דב חנין: תודה, אדוני היושב-ראש.

דב חנין: אני רוצה לומר כך: ברור לי לגמרי שהצעת החוק איננה בשלה לקריאה שנייה ושלישית.

דב חנין: היא מעוררת שאלות מאוד מאוד עקרוניות, וצריך להבהיר אותן.

דב חנין: אני למשל תומך, חברי לסיעה, באיסור הפליה מטעמי מקום מגורים.

דב חנין: אני חושב, למשל, שהתופעה המבישה, שבה עיריית רעננה בכניסה לפארק רעננה אומרת שהיא לא מאפשרת כניסה למי שאיננו תושב רעננה אלא אם כן הוא ישלם - -

<קריאה: היא לא אסרה כניסה.

דב חנין: - - זו תופעה פסולה.

דב חנין: זו תופעה פסולה, ועם התופעה הזו צריך להתמודד.

דב חנין: אם החוק מבקש להתמודד עם התופעה הזו, אני בעד.

איתן כבל: אלא ש - - -

דב חנין: לא, לא, אני אומר: אני בעד.

דב חנין: אלא שעכשיו כשאני שומע את ההערות - -

איתן כבל: בכל זאת אמרת אלא ש - - -

דב חנין: לא, - - כשאני שומע את ההערות של הממשלה, אני מבין שדווקא את העוקץ הזה רוצים להוציא מהצעת החוק.

דב חנין: אז אני לא מבין - - -

איתן כבל: היא לא קשורה לזה.

דב חנין: היא לא קשורה?

דב חנין: טוב.

איתן כבל: אין לי בעיה, דרך אגב, שאתה ואני נגיש הצעת חוק משותפת בעניין הזה.

איתן כבל: הנה, אתגרתי אותך.

דב חנין: לא, אני אומר: זה מסוג הדברים שצריך לאסור אותם.

דב חנין: אני אומר, אדוני היושב-ראש, שברור לי לחלוטין, שכמו לכל חוק אחר של מדינת ישראל – יאללה, דוד.

איתן כבל: דוד, דוד.

דוד ביטן: מה אני עושה?

איתן כבל: אתה לא מבין, גם כשאתה לוחש, זה נשמע כאילו אבנים מתדרדרות מההר.

דוד ביטן: באמת?

דוד ביטן: מה שאני מרוצה אצלך, שכל פעם אתה אומר את זה עם דוגמה אחרת.

דוד ביטן: זה יפה.

דב חנין: אדוני היושב-ראש, כמו כל חוק אחר במדינת ישראל, לחוק הזה יש תחולה טריטוריאלית מובנית.

דב חנין: חוקים במדינת ישראל חלים על שטח מדינת ישראל.

דב חנין: ישנם חוקים שבהם המדינה משתמשת בכל מיני מנגנונים כדי להחיל את החוקים שלה מחוץ לתחומי מדינת ישראל.

דב חנין: כך שלדעתי ברור לחלוטין שלגבי סעיף 1, אני אומר את זה לצורך הפרוטוקול ואני מבקש שהדברים יירשמו, שכשמדובר על איסור הפליה מחמת מקום מגורים, אנחנו מדברים על מקום בתחומי מדינת ישראל.

דב חנין: הרי לא ייתכן שנגיד, שבן-אדם שחי באנגליה, הוא חי מחוץ לתחומי מדינת ישראל, ואנחנו לא נותנים לו את אותם שירותים כי הוא חי באנגליה.

דב חנין: החוק באופן בסיסי חל על מדינת ישראל, וזו הוראת סעיף 1.

דב חנין: זה מה שאני מבין מהחוק.

איתן כבל: דב, תודה.

דב חנין: עכשיו, לגבי סעיף 2.

דב חנין: לגבי סעיף 2, אני חייב לומר, שאני לא מבין - - -

איתן כבל: דב, אל תאפשר לי לקטוע אותך, עברת להילוך איטי.

דב חנין: זה הילוך ענייני.

שולי מועלם-רפאלי: יש הצבעות חשובות בעבודה ורווחה, ומחכים לי שם.

שולי מועלם-רפאלי: אז בוא נמשיך.

דב חנין: כן, בהחלט.

דב חנין: לגבי סעיף 2, אדוני היושב-ראש.

איתן כבל: כן, בוודאי הצבענו על זה.

דב חנין: לגבי סעיף 2, אני לא מבין לא את המטרה ולא את המנגנון שהחוק מציע.

דב חנין: אני מבקש שהייעוץ המשפטי יסביר לנו.

איתן כבל: אבל כבר אישרנו את הסעיפים האלה.

איתן כבל: הלאה.

דב חנין: אישרתם את הסעיפים האלה?

דב חנין: אז אני מבקש רוויזיה.

איתן כבל: דבר.

דב חנין: אני אומר:

דב חנין: אם אישרתם את הסעיפים האלה, אני מבקש רוויזיה.

איתן כבל: אוקיי.

שולי מועלם-רפאלי: בוא נצביע ותהיה רוויזיה.

איתן כבל: גברתי, את היום באקסטרים.

איתן כבל: באמת.

איתן כבל: עוד לא הגענו לעניין הזה, חברי כנסת מדברים.

איתן כבל: אלא אם כן יש לך הערות להם.

<מירה סלומון: סליחה.

<מירה סלומון: ממש לא.

<מירה סלומון: וגם לא על הנושא הזה.

איתן כבל: אז תודה.

<מירה סלומון: האמת היא - - -

איתן כבל: גברתי.

שולי מועלם-רפאלי: בוא נצביע.

איתן כבל: גברתי, אני מציע לך, באמת.

איתן כבל: אני לא חושב ששלחו אותך למנוע את החוק, נכון?

<מירה סלומון: לא, חלילה.

איתן כבל: אז גברתי מפריעה לי לנהל את הדיון.

איתן כבל: באמת.

איתן כבל: תמיד אפשרתי לך.

איתן כבל: בבקשה, רגע.

איתן כבל: כן, בבקשה.

שולי מועלם-רפאלי: זהו, הוא סיים.

איתן כבל: ביקש חאג'.

איתן כבל: בבקשה.

אוסאמה סעדי: גם אני ביקשתי.

איתן כבל: כן, כן, אוסאמה, אני זוכר.

איתן כבל: גברתי, אלה החיים בכנסת.

שולי מועלם-רפאלי: אדוני רוצה להתחיל עכשיו עוד ארבע שנים של דיונים?

איתן כבל: הרי כבר ראש הממשלה ביקש מכם לדחות את חוק ההסדרה.

שולי מועלם-רפאלי: לא, באמת, זה לא רלוונטי.

איתן כבל: אני צוחק.

איתן כבל: בבקשה, חאג'.

שולי מועלם-רפאלי: אבל באמת כל פעם זה אותו סרט.

איתן כבל: כשחאג' מדבר, הוא חבר קבוע ומבורך ופעיל בוועדה, לא אאפשר להפריע לו.

איתן כבל: בבקשה.

שולי מועלם-רפאלי: ברור.

עבד אל חכים חאג' יחיא: כבוד היושב-ראש, החוק הזה הוא לא חוק כדי לתקן את הטלוויזיה ולא כדי לתקן את מכונת הכביסה.

עבד אל חכים חאג' יחיא: החוק זה בא כדי לנסות ולתת עוד לגיטימציה להתנחלויות, שאין להן לגיטימציה.

עבד אל חכים חאג' יחיא: בקיצור, זה החוק.

עבד אל חכים חאג' יחיא: לכן זה לא עניין של לתת שירות פה, שירות שם.

עבד אל חכים חאג' יחיא: הממשלה והימין שנמצא שם, אין להם את האומץ לבוא ולספח, אז הם רוצים עוד ועוד.

עבד אל חכים חאג' יחיא: לכן, פשוט מאוד, אנחנו לא מקבלים בשום פנים ואופן לקשור את היישובים הערביים שהם בתום מדינת ישראל, בחוק אחד ובנימה אחת, להזכיר אותם ביחד.

עבד אל חכים חאג' יחיא: לכן אני מוחה על זה שמנסים לקשור אותם, כאילו שאנחנו נהנים מזה.

עבד אל חכים חאג' יחיא: אנחנו לא נהנים מזה ואנחנו לא רוצים את החוק הזה, כי הוא בא לתת לגיטימציה להתנחלויות, שאנחנו מתנגדים להן.

עבד אל חכים חאג' יחיא: ואנחנו יודעים ומבינים שלפי החוק הבין-לאומי הן פשע מלחמה.

איתן כבל: תודה, אדוני.

איתן כבל: בבקשה, חבר הכנסת אוסאמה.

אוסאמה סעדי: אדוני היושב-ראש, חברי חברי הכנסת, קודם כול אני מצטרף לדברים של דב ושל חברי חאג' יחיא, אבל אני אומר: זה המשך, אדוני היושב-ראש, של חקיקה ישירה של הכנסת על השטחים שהם מחוץ לגבולות מדינת ישראל.

אוסאמה סעדי: ויש פה נגיסה זוחלת.

אוסאמה סעדי: והם עושים את זה בחוכמה, אני חייב להגיד.

אוסאמה סעדי: גם חברתי שלי - - -

שולי מועלם-רפאלי: שולי.

אוסאמה סעדי: שולי, סליחה.

שולי מועלם-רפאלי: שלי זה מיום אחר.

איתן כבל: - - -

שולי מועלם-רפאלי: כן, בדיוק.

שולי מועלם-רפאלי: לא, שלי זה מעסק אחר.

אוסאמה סעדי: אני מסתכל עליך, אני ישר נזכר בשלי.

איתן כבל: אתה פותח חזית.

אוסאמה סעדי: שינוי חזית – פסול.

שולי מועלם-רפאלי: שלי זה מעסק אחר.

אוסאמה סעדי: כן.

אוסאמה סעדי: שולי מועלם, וגם סמוטריץ, לוקחים דברים, כמו נגיד עידוד השקעות הון בהתנחלויות, איסור הפליה בהתנחלויות, עוד דברים כאלה קטנים: נקודות זיכוי, הורות, אומנות – דברים כאלה, ולאט-לאט, טיפין טיפין, מחילים את החוק הישראלי על השטחים.

אוסאמה סעדי: עכשיו, לפחות הם מצהירים שהם רוצים את הסיפוח, ומעלה-אדומים תחילה.

אוסאמה סעדי: אבל אני שואל את יושב-ראש הקואליציה שיושב פה: אם הליכוד תומך בסיפוח, תבואו ותגידו: סיפוח.

אוסאמה סעדי: שמעתי אתמול את נשיאת בית-המשפט העליון בדימוס, שאמרה שהכנסת מצפצפת על בית-המשפט העליון, במובן הזה.

אוסאמה סעדי: אם אתם רוצים סיפוח, תעשו סיפוח, ואז העולם יתמודד עם זה.

אוסאמה סעדי: אבל אי-אפשר, אדוני היושב-ראש, להכין חוק – מה זה מקום מגורים, עם ההסתייגות של חברי דב חנין, בתוך מדינת ישראל.

אוסאמה סעדי: משרד המשפטים צריך לבוא מיד: כן, בוודאי, מה, אני יכול לחוקק על מחוץ לגבולות מדינת ישראל, על אנגליה?

עבד אל חכים חאג' יחיא: אין סמכות.

אוסאמה סעדי: איזה סמכות יש?

אוסאמה סעדי: וסעיף 2 דווקא, שאומר: עכשיו יהודה ושומרון בחוק הגנת הצרכן.

אוסאמה סעדי: אם הסעיף הראשון היה אומר: מקום מגורים בתוך מדינת ישראל, אז לא היינו מתנגדים.

איתן כבל: תודה, אוסאמה.

אוסאמה סעדי: היינו אומרים: כן.

עבד אל חכים חאג' יחיא: היינו מצטרפים לחוק הזה.

אוסאמה סעדי: אבל כשאומרים מקום מגורים בלי להגדיר איפה - - -

שולי מועלם-רפאלי: כרגיל, חברים, תוציאו את שתי העיניים של הציבור הערבי, רק בשביל להוציא עין אחת למתנחלים.

איתן כבל: שולי, תני לי לסכם.

שולי מועלם-רפאלי: סליחה.

אוסאמה סעדי: וסעיף 2, שמדבר במפורש על החלת החוק הזה על ההתנחלויות בשטחים הכבושים, זה בוודאי לא חוקי ולא חוקתי.

איתן כבל: אוסאמה, תודה.

איתן כבל: כן, גברתי, רציתם עוד משהו להבהיר?

איתן כבל: הרי הסכמנו כבר לכול.

איתן כבל: אני רוצה להבהיר את הדבר הבא, קודם כול גם את הגישה שלי: עמדתי לגבי יהודה ושומרון ברורה, חד-משמעית, אינני מתנצל.

איתן כבל: אבל אני רוצה לומר לך ולחברי, שעוד כשהייתי לצדו של יצחק רבין, זכרונו לברכה, והייתי ממונה מטעמו על כל הנושאים הנוגעים ליהודה ושומרון, קבעתי, וזו תפיסתי: כל עוד ממשלות ישראל שולחות אנשים לשם וחיים שם אנשים, תפקידה של מדינה לתת להם את המענה.

עבד אל חכים חאג' יחיא: לא.

עבד אל חכים חאג' יחיא: אם הם יישמעו לממשלה שתגיד להם לחזור ויחזרו, אז לפחות לחשוב על הכיוון הזה.

איתן כבל: חאג', אם אזרחי ישראל ייתנו לי את המנדט להוביל את המדינה הזו – לנו, למפלגה שאני חבר בה – אני מבטיח לך שאעשה כל מה – במה שתלוי בי, לשנות את המצב הקיים.

איתן כבל: אבל כל עוד זה לא המצב, כמו שאני חושב שגם אם יש שלטון היום אחר, הוא צריך לתת למגזר הערבי את כל הזכויות – את כל הזכויות – ללא הבדל, כי גרים שם בני-אדם.

איתן כבל: זה היחס שלי.

שולי מועלם-רפאלי: אזרחים.

איתן כבל: אני לא רוצה לערבב פה מין בשאינו מינו, לטעמי.

איתן כבל: לכן, אני רוצה ברשותכם להגיד את הדבר הבא: יש את הרוויזיה על סעיף 2 של דב.

איתן כבל: מי בעד - - -

<לאה ורון: לא, אדוני.

<לאה ורון: לא, לא, סליחה.

איתן כבל: עוד כמה זמן?

איתן כבל: נשמה, קודם כול, לא צריך לכעוס עלי.

<לאה ורון: סעיף 115 לתקנון הכנסת - -

איתן כבל: אני יודע.

איתן כבל: אני רוצה את השאר קודם כול.

<לאה ורון: - - מחייב להודיע לפחות חצי שעה מראש.

איתן כבל: אני לא מצביע על זה.

איתן כבל: לרגע חשבתי שצריך לעשות הצבעה כדי לאשר.

<לאה ורון: אה, לבקשה – לא, לא.

איתן כבל: כן, כן.

איתן כבל: אוקיי.

איתן כבל: אני יודע שלא, רק לרגע, זה הכול, קורה לפעמים.

איתן כבל: עכשיו, סעיף 3, רציתי להיות יותר צדיק מהאפיפיור.

<לאה ורון: כולנו.

איתן כבל: סעיף 3 – אני מעלה אותו להצבעה.

איתן כבל: דיברו על כך שהתחילה תהיה ביום הפרסום.

איתן כבל: מבחינתי לא צריכה להיות בעיה, לא צריך היערכות מיוחדת.

דב חנין: יש לנו כמה הסתייגויות.

איתן כבל: אוקיי, אין שום בעיה.

דב חנין: מאה אחוז.

דב חנין: אז אני מציע שלוש הצעות חלופיות.

דב חנין: הצעה ראשונה היא תחילתו של החוק תהיה - -

איתן כבל: בביאת המשיח.

דב חנין: - - יום לאחר ביאת המשיח.

שולי מועלם-רפאלי: כמו חוק ההסדרה – 3330.

דב חנין: תחילתו של החוק תהיה 50 שנה לאחר חתימת הסכם השלום בין מדינת ישראל לבין מדינה פלסטינית.

איתן כבל: כבר אתם מפרים ולא מוכנים לעשות דבר אחרי חתימת ההסכם?

דב חנין: 50 שנה.

<קריאה: למה 50 שנה?

איתן כבל: תגיד: יום אחרי.

דב חנין: יום, יום.

שולי מועלם-רפאלי: זה כי הוא כל כך מאמין בהסכם השלום הזה.

דב חנין: רגע, אני הולך לקראתך, אדוני היושב-ראש.

דב חנין: הגישה שלך אופטימית יותר ומתאימה יותר.

דב חנין: תחילתו של חוק זה תהיה יום אחרי חתימת הסכם השלום בין מדינת ישראל לבין המדינה הפלסטינית העצמאית.

דב חנין: והצעה שלישית – תחילתו - -

דוד ביטן: אבל את זה תגיד לאבו מאזן, שלא רוצה - - -

איתן כבל: תן לי, אני רוצה להצביע.

עבד אל חכים חאג' יחיא: יתחלף.

דוד ביטן: הוא לא רוצה הרי.

דב חנין: - - תחילתו של חוק זה תהיה ביום 1 בינואר שנת 3000.

איתן כבל: בסדר גמור.

איתן כבל: גברתי, אנחנו מצביעים על - - -

<לאה ורון: כן, צריך - - -

שולי מועלם-רפאלי: על החלופות.

איתן כבל: אני מעלה להצבעה - - -

אוסאמה סעדי: אנחנו מגישים רשות דיבור בשם כל הסיעה.

איתן כבל: חברים, שימו לב, קודם כול, אוסאמה ביקש בשם כל הסיעה רשות דיבור.

איתן כבל: זה דבר ראשון.

איתן כבל: דבר שני, שיש את שלוש ההסתייגויות האלה, אני מבקש להעלות אותן להצבעה.

דב חנין: אדוני, על הסעיפים הקודמים כבר - - -

איתן כבל: הוצבעו, הוצבעו, עשית רוויזיה בגלל זה.

דב חנין: כן, הבנתי.

דב חנין: שני הסעיפים, 1 ו-2, הוצבעו.

<לאה ורון: סעיף 3 עדיין לא אושר, ולפיכך העלית הצעות - - -

איתן כבל: נכון.

איתן כבל: אוקיי.

איתן כבל: אני מעלה להצבעה את שלוש ההסתייגויות של דב חנין.

איתן כבל: מי בעד ההסתייגות הראשונה?

איתן כבל: ירים את ידו.

איתן כבל: מי נגד?

שולי מועלם-רפאלי: יש לכם רק שני חברים בוועדה.

עבד אל חכים חאג' יחיא: לא, יש לנו את ג'מאל זחאלקה.

עבד אל חכים חאג' יחיא: הוא במקום ג'מאל זחאלקה.

איתן כבל: שולי מצביעה במקום בצלאל - - -

שולי מועלם-רפאלי: לא, שולי מצביעה במקום שולי.

<לאה ורון: לא, שולי חברת ועדה.

איתן כבל: נכון, סליחה, אני מתנצל.

איתן כבל: דב חבר, חאג' חבר.

עבד אל חכים חאג' יחיא: במקום ג'מאל זחאלקה.

איתן כבל: מצביע במקום ג'מאל זחאלקה.

<לאה ורון: לא, חבר הכנסת אוסאמה סעדי מצביע במקום חבר הכנסת ג'מאל זחאלקה.

איתן כבל: נכון.

<לאה ורון: חבר הכנסת מיכאל מלכיאלי מצביע במקום חבר הכנסת יצחק וקנין.

איתן כבל: נכון.

<לאה ורון: שאר החברים כולם חברי ועדת הכלכלה ויכולים להצביע.

איתן כבל: בדיוק.

איתן כבל: אוקיי.

איתן כבל: מי בעד - -

<לאה ורון: ההצעה הראשונה של חבר הכנסת חנין: יום לאחר ביאת המשיח.

איתן כבל: - - ההצעה הראשונה של חבר הכנסת דב חנין?

איתן כבל: מי נגד?

איתן כבל: בעד ההסתייגות – מיעוט

איתן כבל: ההסתייגות (1) לחלופין של חבר הכנסת דב חנין לסעיף 3 לא נתקבלה.

איתן כבל: תודה.

<לאה ורון: ההצעה לא התקבלה.

איתן כבל: לא אושרה.

איתן כבל: הלאה.

איתן כבל: הצעה שנייה, הסתייגות שנייה.

<לאה ורון: 50 שנים לאחר חתימת הסכם השלום בין מדינת ישראל לבין - - -

איתן כבל: מי בעד?

איתן כבל: ירים את ידו.

דב חנין: יום, יום.

דב חנין: שינינו.

דב חנין: הלכתי לקראתכם.

איתן כבל: יום, יום.

איתן כבל: תיקנתי לו את זה.

איתן כבל: הוא הלך לקראתי.

שולי מועלם-רפאלי: הוא נהיה אופטימי.

עבד אל חכים חאג' יחיא: ממש למחרת.

איתן כבל: מי נגד?

איתן כבל: בעד ההסתייגות – מיעוט

איתן כבל: ההסתייגות (2) לחלופין של חבר הכנסת דב חנין לסעיף 3 לא נתקבלה.

<לאה ורון: ההצעה לא התקבלה.

איתן כבל: תודה.

איתן כבל: לא אושר.

איתן כבל: הלאה, 3.

<לאה ורון: הצעה שלישית: ה-1 בינואר 3000.

איתן כבל: תודה.

איתן כבל: מי בעד?

איתן כבל: מי נגד?

איתן כבל: בעד ההסתייגות – מיעוט

איתן כבל: ההסתייגות (3) לחלופין של חבר הכנסת דב חנין לסעיף 3 לא נתקבלה.

איתן כבל: תודה, ההצעה נפלה.

איתן כבל: אנחנו עכשיו מצביעים על סעיף 3.

איתן כבל: מי בעד סעיף 3?

איתן כבל: ירים את ידו.

איתן כבל: כן, גברתי.

<אביגל כספי: כשדיברנו על סעיף 3 בדיון הקודם, אז איגוד לשכות המסחר העלה בקשה שזה יחול רק על עסקאות שטרם - - -

איתן כבל: כן, אוקיי.

איתן כבל: גם כתבת לי את זה פה.

עבד אל חכים חאג' יחיא: לא רטרואקטיבית.

איתן כבל: כן, לא רטרואקטיבי.

איתן כבל: יש בזה גם היגיון.

שולי מועלם-רפאלי: ברור.

איתן כבל: מי בעד?

איתן כבל: ירים את ידו.

איתן כבל: תודה.

איתן כבל: מי נגד?

איתן כבל: בעד סעיף 3, כנוסח הוועדה – רוב

איתן כבל: סעיף 3, כנוסח הוועדה, אושר.

איתן כבל: הסעיף אושר.

דב חנין: רגע, יש לי הצעה לעוד סעיף.

איתן כבל: תנו לי לסיים.

איתן כבל: מה אתה רוצה, דב?

דב חנין: הצעה לתוספת סעיף.

איתן כבל: אוקיי.

דב חנין: יתווסף סעיף 4 שבו ייכתב:

דב חנין: למרות האמור בכל מקום אחר בחוק זה, החלה של החוק מחוץ לתחומי מדינת ישראל תחייב אישור השל הכנסת ברוב מיוחס של 90 חברים.

איתן כבל: אוקיי.

איתן כבל: לא אהיה באותו יום, אתה יכול 89?

איתן כבל: אוקיי, מי בעד ההסתייגות של דב?

איתן כבל: ירים את ידו.

איתן כבל: תודה.

איתן כבל: מי נגד?

איתן כבל: בעד ההסתייגות – מיעוט

איתן כבל: ההסתייגות של חבר הכנסת דב חנין לגבי הוספת סעיף לאחר סעיף 3 לא נתקבלה.

איתן כבל: ההצעה נפלה.

איתן כבל: ברשותכם, אני צריך עכשיו רק ככה: התוספת של מרכז השלטון המקומי, סוכם שזה ייכלל בתוך הנוסח.

איתן כבל: יש משהו מיוחד שאני צריך לומר?

<אביגל כספי: לא, אז אקריא את הנוסח שהגיע אלינו.

<אביגל כספי: משרד המשפטים שלח נוסח שאקריא אותו: מבלי לגרוע מהוראות כל דין, לא יראו כהפליה לפי סעיף קטן זה הבחנה שנעשית על-ידי רשות מקומית בין תושביה לבין מי שאינם תושביה, במידה הנדרשת לשם ביצוע תפקידיה של הרשות המקומית או הפעלת סמכויותיה לטובת תושביה.

<אביגל כספי: אני רק רוצה להעיר: מבחינת נוסח, זה נעשה אחר כך, יכול להיות שמבלי לגרוע מהוראות כל דין יעבור לסיפה, שזה יהיה: והכול הוראות כל דין.

<אביגל כספי: זהו.

איתן כבל: אוקיי, תודה.

<נאווה אושר: רגע, רק הערה.

<נאווה אושר: הנוסח הזה מקובל עלינו, משרד הפנים.

<נאווה אושר: אנחנו מבקשים שאחרי ההבחנה שנעשית על-ידי רשות מקומית, שיתווסף: ותאגיד שבידי רשות מקומית לפחות מחצית מההון, או מחצית מכוח ההצבעה בו – על מנת שגם תאגידים מקומיים, שהם הזרוע הארוכה של הרשויות המקומיות יוכלו להמשיך ולפעול לטובת התושבים.

שולי מועלם-רפאלי: ממש לא.

שולי מועלם-רפאלי: מישהו יטען לנושא חדש גם.

איתן כבל: אוקיי.

איתן כבל: שילה, בבקשה.

<נאווה אושר: אני רק רוצה להגיד שזה לא נושא חדש.

שולי מועלם-רפאלי: גברתי, ארבע שנים.

שולי מועלם-רפאלי: איפה הייתם?

איתן כבל: סליחה, חברים יקרים.

איתן כבל: שולי, תודה רבה.

איתן כבל: כן, שילה, בבקשה, שם ותפקיד.

<שילה אדלר: שילה אדלר, מנכ"ל מועצת ישע.

<שילה אדלר: אני קודם כול מלווה את החוק הזה שנים, עבדתי בזמנו עם אורי אורבך, זכרונו לברכה, כך שאני מכיר את החוק הזה בצורה טובה.

<שילה אדלר: אמר דב: 50 שנה – חבל שאנחנו צריכים 50 שנה לחכות לחוק הזה שיחוקק.

<שילה אדלר: הוא חוק זכויות אדם לגיטימי.

<שילה אדלר: זה אבסורד שדווקא הערבים והשמאל מתנגדים לחוק - - -

אוסאמה סעדי: אין זכויות אדם בהתנחלויות.

אוסאמה סעדי: אין.

אוסאמה סעדי: אין זכויות אדם.

אוסאמה סעדי: זה שטח כבוש.

אוסאמה סעדי: אתם צריכים לחזור לתוך גבולות מדינת ישראל.

עבד אל חכים חאג' יחיא: זכויות אדם של בעלי הקרקע שאתם יושבים עליהם.

אוסאמה סעדי: תפסיקו להשוות בין אזרחים של מדינת ישראל הערביים לבין המתנחלים.

אוסאמה סעדי: תפסיק עם זה.

עבד אל חכים חאג' יחיא: זכויות האדם של האנשים שגנבתם להם את האדמה.

אוסאמה סעדי: אל תטיף לנו מוסר.

עבד אל חכים חאג' יחיא: זכויות אדם לבעלי הקרקע - - -

אוסאמה סעדי: זה שאתם תופסים את הממשלה הזאת בביצים אנחנו מבינים, עם חוק ההסדרה היום.

אוסאמה סעדי: אותו דבר.

<שילה אדלר: משהו אחד אני מסכים אתך.

עבד אל חכים חאג' יחיא: זכויות אדם הם לבעלי הקרקע ששדדתם להם.

<שילה אדלר: חבר הכנסת חאג', השתדלתי לא להפריע.

<שילה אדלר: אגיד משפט אחד: במשהו אחד אני מסכים אתכם, שהממשלה צריכה לקבל החלטות, ואנחנו בעד.

<שילה אדלר: אבל החוק הזה זו לא מטרתו.

<שילה אדלר: סיפור קטן, ובזה אסיים.

<שילה אדלר: חזרתי לפני כמה חודשים משדה התעופה.

איתן כבל: איפה אתה גר, שילה?

<שילה אדלר: בעלי.

<שילה אדלר: שילה מעלי.

<שילה אדלר: אתה צריך לבקר אצלנו, דיברנו על זה.

איתן כבל: במילואים אני תמיד מבקר.

<שילה אדלר: הייתה מזוודה שנתקעה.

<שילה אדלר: מתקשרים אלי מחברת ההובלה: תגיע לקחת את המזוודה.

<שילה אדלר: אני אומר להם: למה?

<שילה אדלר: אומרים לי: אנחנו לא יכולים להגיע עד לעלי.

<שילה אדלר: בקושי לאריאל, שאריאל זה עשר דקות נסיעה מצומת קאסם, לא מוכנים להגיע.

<שילה אדלר: אמרתי: למה לא אמרתם שום דבר?

<שילה אדלר: למה לא כתבתם את זה?

איתן כבל: יפה.

איתן כבל: הנה, זה התקדמות.

איתן כבל: מנכ"ל יש"ע אומר קאסם, לא אומר קסם.

שולי מועלם-רפאלי: תמיד אומרים ככה.

עבד אל חכים חאג' יחיא: הערת לו, זאת תהיה פעם אחרונה שהוא אומר את זה.

שולי מועלם-רפאלי: לא, לא.

<שילה אדלר: חס וחלילה.

<שילה אדלר: אסיים בזה, רק אגיד, שמטרת החוק - - -

שולי מועלם-רפאלי: בניגוד לחברי הכנסת הערבים - - -

<שילה אדלר: זה הזוי שדווקא חברי הכנסת מהשמאל, שזכויות האדם לנגד עיניהם, חברי הכנסת הערבים, שמטרת החוק הזה היא בכוונה גם לדאוג לערבים וגם ליהודים כדי למנוע אפליה, דווקא הם מתנגדים לחוק, שבוא לסייע לכל כך הרבה אנשים.

איתן כבל: תודה, שילה.

איתן כבל: נתתי לך להשמיע את דברך.

עבד אל חכים חאג' יחיא: החוק הזה לא ישים.

עבד אל חכים חאג' יחיא: יהיה ויכוח – אמרתי לך ולא אמרת לי.

עבד אל חכים חאג' יחיא: עזוב, זו לא הכוונה.

עבד אל חכים חאג' יחיא: ברור.

עבד אל חכים חאג' יחיא: אתה קונה ממני – אמרתי לך שאני לא מגיע.

עבד אל חכים חאג' יחיא: לא אמרת לי, כן אמרת לי.

עבד אל חכים חאג' יחיא: זה סיפור סתם, זו לא המטרה של החוק.

עבד אל חכים חאג' יחיא: המטרה של החוק: לגיטימציה שלכם, ולא תקבלו את הלגיטימציה.

<שילה אדלר: אבל יש אותה כבר.

עבד אל חכים חאג' יחיא: אין לכם לגיטימציה.

עבד אל חכים חאג' יחיא: אתם זה פשע מלחמה.

איתן כבל: משרד המשפטים, אני לא מכניס תאגידים.

איתן כבל: די, נו, חבר'ה.

איתן כבל: כן, גברתי, משפט אחרון.

<לאה ורון: הסעיף אושר.

<נאווה אושר: תאגידים עירוניים המון פעמים פועלים ככה.

איתן כבל: גברתי, כבר קיבלתי החלטה.

איתן כבל: די, מספיק.

איתן כבל: אוקיי, גברתי, מה עוד אני צריך לקבל החלטה?

<אביגל כספי: להצביע על התוספת.

איתן כבל: אוקיי, מה שהקראת.

איתן כבל: תודה.

איתן כבל: מי בעד התוספת שהוקראה בנושא הרשויות המקומיות?

עבד אל חכים חאג' יחיא: עוד פעם.

עבד אל חכים חאג' יחיא: הדברים נכנסו אחד לשני, אם אפשר לחזור עוד פעם.

איתן כבל: אין שום בעיה.

<אביגל כספי: אז אקריא את זה שוב?

איתן כבל: כן, כן, בסדר גמור.

<אביגל כספי: אוקיי.

<אביגל כספי: אז רק אעיר שזה כפוף לשינויי נוסח כמובן - - - את נוסח החוק.

שולי מועלם-רפאלי: ברור.

<אביגל כספי: רק אסביר.

<אביגל כספי: בסעיף 1 הוסיפו לסעיף 3 לחוק איסור הפליה במוצרים ושירותים סעיף קטן (א1), שבעצם אוסר על הפליה מחמת מקום מגורים במקום העסק.

<אביגל כספי: ועכשיו מוסיפים לאותה פסקה: מבלי לגרוע מהוראות כל דין, לא יראו כהפליה לפי סעיף קטן זה הבחנה שנעשית על-ידי רשות מקומית בין תושביה לבין מי שאינם תושביה, במידה הנדרשת לשם ביצוע תפקידיה או הפעלת סמכויותיה לטובת תושביה.

איתן כבל: אוקיי.

אוסאמה סעדי: נושא חדש.

שולי מועלם-רפאלי: מה פתאום נושא חדש?

אוסאמה סעדי: בטח, זה האבא של הנושא חדש.

אוסאמה סעדי: התוספת הזאת היא נושא חדש.

איתן כבל: שנייה.

איתן כבל: אני לא חושב שזה נושא חדש.

עבד אל חכים חאג' יחיא: זה בדיוק מה שאמר על רעננה.

עבד אל חכים חאג' יחיא: זה בדיוק רעננה.

אוסאמה סעדי: - - - נושא חדש.

אוסאמה סעדי: ועדת הכנסת תכריע.

איתן כבל: אוסאמה, אין לי בעיה, אני לא סוחב את זה על הגב.

<אביגל כספי: אני רק יכולה להעיר?

שולי מועלם-רפאלי: אולי היועצת המשפטית תסביר למה.

איתן כבל: בבקשה.

איתן כבל: זה לגיטימי שאתם איך אומרים - - -

אוסאמה סעדי: בטח.

איתן כבל: אני משתמש – חברים, אלה כלים פרלמנטריים לגיטימיים ומותר.

איתן כבל: בבקשה.

שולי מועלם-רפאלי: לכן אני שותקת.

אוסאמה סעדי: למדנו את זה משולי מועלם.

<אביגל כספי: אני רוצה רק להסביר את התוספת הזאת.

<אביגל כספי: לדוגמה, נתן חבר הכנסת חאג' יחיא את הדוגמה של פארק רעננה.

עבד אל חכים חאג' יחיא: דב חנין.

עבד אל חכים חאג' יחיא: וחזרתי על דבריו.

אוסאמה סעדי: זכויות היוצרים של דב חנין.

איתן כבל: יש לנו דיון על זכויות יוצרים.

עבד אל חכים חאג' יחיא: אני לא לוקח לו.

<אביגל כספי: אז הזכיר חבר הכנסת את העניין של פארק רעננה.

<אביגל כספי: בעקבות בג"ץ פארק רעננה היה תיקון של פקודת העיריות, ודובר שם על עניין של גביית דמי כניסה.

<אביגל כספי: ובתיקון לפקודת העיריות נאמר שכל עוד אין כללים על-ידי שר הפנים, הרשות המקומית לא יכולה לגבות דמי כניסה באופן כללי, בלי להיכנס לשאלה: האם ייגבו דמי כניסה מתושבי הרשות המקומית הספציפית, ומתושבי רשויות מקומיות כן ייגבו או לא יגבו?

איתן כבל: אוקיי.

<אביגל כספי: עכשיו, חשוב לנו מאוד להדגיש, זה היה גם דגש של משרד המשפטים, שהתיבה הזאת "מבלי לגרוע מהוראות כל דין", בין אם היא תהיה בהתחלה או בסוף, המטרה היא שאם היום, כל עוד אין כללים, אי-אפשר לגבות דמי כניסה בכלל בפארקים, ומכוח זה גם אי-אפשר לגבות מתושבי רשות מקומית כן ומתושבי מקומית אחרת לא, כל עוד הכללים האלה לא נקבעו, אי-אפשר לקחת את התוספת הזאת, ומכוחה לגבות דמי כניסה או להפלות - - -

איתן כבל: תודה, גברתי.

איתן כבל: יש לנו שתי נקודות שאנחנו צריכים לקבל עליהן את ההחלטות – לא ברגע זה – האחת, מנהלת הוועדה תוציא לו"ז חדש, שיודיע לנו מתי יעלה לדיון העניין של - - -

<לאה ורון: מתי תועלינה הבקשות לדיון מחדש של חברי הכנסת.

איתן כבל: הבקשות של דב לדיון מחדש.

<לאה ורון: ותצא פנייה - - -

איתן כבל: פנייה לוועדת הכנסת, לזימון הוועדה - - -

<לאה ורון: לעניין טענת - - -

איתן כבל: של נושא חדש.

שולי מועלם-רפאלי: זה יהיה היום?

איתן כבל: אמורות להיות תקנות בעניין הזה?

<לאה ורון: הדיון בוועדה לא יהיה היום.

איתן כבל: לא, לא, לא, תקנות להצעת החוק הזה.

שולי מועלם-רפאלי: יש תקנות של הגנת הצרכן, שהן כבר בסוף התהליך מול משרד המשפטים.

שולי מועלם-רפאלי: והסיכום שלי איתם היה שהן תוך 30 יום יובאו לוועדה.

<קריאה: שעוסקות במה?

שולי מועלם-רפאלי: שעוסקות בגודל של ההודעה בבית העסק וכו' וכו'.

עבד אל חכים חאג' יחיא: תקנות לחוק הזה?

שולי מועלם-רפאלי: תקנות לחוק.

איתן כבל: שולי, אאפשר לגברתי.

איתן כבל: אני רק רוצה להבהיר.

איתן כבל: אוסאמה, יקירי.

<לאה ורון: רבותי, הישיבה לא הסתיימה.

<לאה ורון: סליחה, סליחה.

<לאה ורון: שבו בבקשה.

איתן כבל: עוד דקה, אני כבר מסיים.

איתן כבל: חאג', אני לפרוטוקול אומר את זה, ש-30 יום אחרי שהחוק יעבור במליאה בקריאה שנייה ושלישית, אני מבקש שהתקנות יועברו אלינו.

איתן כבל: כנראה המשיח יגיע לפני שזה יקרה, אבל מותר לי לנסות.

שולי מועלם-רפאלי: הן מוכנות כבר.

שולי מועלם-רפאלי: יש לי אותן.

עבד אל חכים חאג' יחיא: שולי הכינה אותן.

שולי מועלם-רפאלי: לא שולי, שולי היא לא מומחית בתחום.

איתן כבל: כן, גברתי.

איתן כבל: שם ותפקיד.

<הילה דוידוביץ- בלומנטל: הילה דוידוביץ, משרד המשפטים.

<הילה דוידוביץ- בלומנטל: טיוטת התקנות כבר מוכנה.

<הילה דוידוביץ- בלומנטל: גם ההליך וכל הדברים הפרוצדורליים עוד שנדרשו אצלנו, הכול הסתיים.

<הילה דוידוביץ- בלומנטל: אני מניחה שהשר יצטרך להחליט אם הוא מביא את התקנות לוועדה.

<הילה דוידוביץ- בלומנטל: ולכן הזמנים לא רק תלויים בנו כגורמים מקצועיים אלא גם בשר הכלכלה.

עבד אל חכים חאג' יחיא: בכל מקרה אחרי הפגישה עם טראמפ.

איתן כבל: רק ההמלצות שלכם בוודאי בדרך כלל הן אלה שקובעות.

איתן כבל: תודה רבה לכם, הישיבה נעולה.